Ketverių metų seimas

Ketverių metų seimas – 1788–1792 m. veikęs Abiejų Tautų Respublikos seimas, kuris ruošė valstybės reformas ir naują valstybės konstituciją.

Seimo nutarimai 
1791 m. gegužės 3 d. supaprastinta tvarka priimta Seimo konstitucija, pavadinta „Valdymo įstatymu“. Konstitucijai nepritarė reakcingi bajorai. Konstitucijoje buvo numatytos gyventojų luominės teisės ir pareigos bei valdžios sudarymo principai, pakeitę valstybės formą. Konstitucija garantavo bajorams visas privataus ir politinio gyvenimo teises ir prerogatyvas. Bajorų luomas apibrėžiamas kaip dvarininkų luomas.

Pasekmės 
Rusija, nepatenkinta gresiančiomis ATR reformomis, inicijavo Targovicos konfederaciją, kuri su karine Maskvos pagalba panaikino Ketverių metų Seimo pasiekimus.

Ketverių metų seimo reformos (įskaitant ir konstituciją) buvo atšauktos Gardino seime.

Taip pat skaitykite 
Ketverių metų seimo nariai

Abiejų Tautų Respublikos Seimas